Ντενίς Σεζάρ ντε Μάτος

Ο Ντενίς Σεζάρ ντε Μάτος {πορτογαλικά: Denis César de Matos}, ευρύτερα γνωστός ως Ντενίς, γεννημένος στις 14 Απριλίου 1987 στη Ζαού, της Πολιτείας του Σάο Πάολο, της Βραζιλίας, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως τερματοφύλακας στην Σπορτ Κλουμπ ντο Ρεσίφε.

 Ποδοσφαιρική καριέρα 
Ο Ντενίς ξεκίνησε την ποδοσφαιρική του διαδρομή το 2002 από τις ακαδημίες της Πόντε Πρέτα, της πόλης Καμπίνας για να συνεχίσει στην πρώτη ομάδα του συλλόγου κατά την τριετία 2006-09 (αποτελώντας την 3η επιλογή της ομάδας πίσω από τους σαφώς πιο έμπειρους Jean και Aranha). Πραγματοποίησε το ντεμπούτο του στις 24 Φεβρουαρίου 2007, ξεκινώντας ως βασικός σε μια εκτός έδρας ήττα με 1–2 εναντίον του Grêmio Barueri, στο Καμπεονάτο Παουλίστα (το πολιτειακό πρωτάθλημα του Σάο Πάολο).

Ο Ντένις πήρε αρκετές συμμετοχές κατά τη διάρκεια της σεζόν 2007 του Καμπεονάτο Μπραζιλέιρο Σέριε Β εκμεταλλευόμενος τον τραυματισμό του βασικού τερματοφύλακα της ομάδας, του Aranha. Τη σεζόν 2008 αγωνίστηκε μόνο σε 5 ματς πρωταθλήματος και συνολικά για την Πόντε Πρέτα αγωνίστηκε σε 38 ματς πρωταθλήματος.

Οι πολύ θετικές εμφανίσεις του οδήγησαν στην μεταγραφή του, στις 22 Ιανουαρίου 2009 Goleiro Denis admite: ´É o momento mais importante da minha carreira` (Goalkeeper Denis admits: 'It is the most important moment of my career'), στην μεγάλη ομάδα της Πολιτείας, την Σάο Πάολο στο δυναμικό της οποίας παρέμεινε για εννιά χρόνια (2009-2017), τις περισσότερες βέβαια φορές πίσω από τον βασικό και αναντικατάστατο Ροζέριο Σένι αλλά και τον João Bosco.

Πραγματοποίησε το ντεμπούτο του με τη φανέλα της Σάο Πάολο κόντρα στην Πορτουγκέσα για το θεσμό του Campeonato Paulista, μόλις τρεις ημέρες μετά τη μεταγραφή του, δηλαδή στις 25 Ιανουαρίου, αντικαθιστώντας τον Ροζέριο Σένι, ο οποίος τραυματίστηκε στο δεύτερο ημίχρονο του αγώνα. Rogério Ceni e Muricy aprovam estreia de novato Denis na meta são-paulinaPortuguesa 0 x 2 São Paulo (Portuguesa 0–2 São Paulo)

Το ντεμπούτο του ως βασικός τερματοφύλακας της Σάο Πάολο πραγματοποιήθηκε στον αγώνα ενάντια στην Παλμέιρας, στις 24 Μαΐου, στον τρίτο γύρο του 2009 Brasileirão.

Το 2011 ο Ντένις αναβαθμίστηκε ιεραρχικά στην θέση του 2ου τερματοφύλακα της ομάδας, μετά την αποχώρηση του João Bosco. Την επόμενη χρονιά, αφού επωφελήθηκε από τον σοβαρό τραυματισμό του Σένι, εμφανιζόταν πιο τακτικά στους Τρικολόρ, αλλά ήταν και πάλι αναπληρωματικός μετά την αποθεραπεία του τελευταίου.

Στις 30 Οκτωβρίου 2011, μετά από δύο ακόμη χρόνια χωρίς να είναι βασικός, σε έναν αγώνα για το 	Καμπεονάτο Μπραζιλέιρο Σέριε Α΄, ο Ντένις έπαιξε αυτό που ο ίδιος θα επέλεγε ως το καλύτερο παιχνίδι της καριέρας του, στο ισόπαλο 0-0 εναντίον της Βάσκο ντα Γκάμα. Λόγω ενός τραυματισμού του βασικού Ροζέριο Σένι, ο Ντενίς αγωνίστηκε σε όλη τη διάρκεια του Καμπεονάτο Παουλίστα του 2012 ενώ  παράλληλα η ομάδά του κατέκτησε και το Κόπα Σουνταμερικάνα την ίδια χρονιά.

Το 2016, ο Ντενίς πήρε τελικά τη φανέλα με το νούμερο 1 της Σάο Πάολο και έγινε ο βασικός τερματοφύλακας. Στον πέμπτο αγώνα της χρονιάς, εναντίον της Σέζαρ Βαγιέχο, στις 10 Φεβρουαρίου, έφτασε στο ορόσημο των 100 εμφανίσεων για τον σύλλογο.

Στις 4 Δεκεμβρίου 2017 αποχαιρέτησε το Σάο Πάολο, καθώς το συμβόλαιό του δεν ανανεώθηκε.No adeus ao São Paulo, goleiro Denis recebe homenagem da diretoria Με τη φανέλα της Σάο Πάολο κατέγραψε 173 συμμετοχές και δημιούργησε όνομα στο εγχώριο πρωτάθλημα. 

Στις 2 Ιανουαρίου 2018 μεταγράφηκε στην ΦιγκεϊρένσεFigueirense confirma chegadas de Denis, Diego Renan e Gustavo Ferrareis με την οποία αγωνίστηκε για δυο σεζόν (2018 και 2019) καταγράφοντας 89 συμμετοχές. 

Στις 8 Απριλίου, ήταν πρωταθλητής του Καμπεονάτο Καταρινένσε με τη Φιγκεϊρένσε, έχοντας παράλληλα βραβευτεί με την ασημένια μπάλα ως ο καλύτερος τερματοφύλακας στη διοργάνωση.

Στις 5 Αυγούστου 2019, μια εβδομάδα αφότου κέρδισε στην προσφυγή του εναντίον της ομάδας του και πέτυχε τη λύση του συμβολαίου του Após deixar o Figueira, Denis acerta com Gil Vicente, de Portugal, por duas temporadas ,  ο Ντένις υπέγραψε για δύο χρόνια με τον Ζιλ Βισέντε, από την Πορτογαλία, με την οποία είχε δύο γεμάτες χρονιές με 38 και 35 συμμετοχές αντίστοιχα.

Επόμενος σταθμός στην καριέρα του υπήρξε ο Άρης Θεσσαλονίκης, με τον οποίο υπέγραψε στις 2 Ιουλίου 2021 συμβόλαιο διετούς διάρκειας. Άρης: Ανακοίνωσε την απόκτηση του Ντένις έως το 2023Άρης: Διετής η συμφωνία με Ντένις, πάει Αυστρία Για τη μεταγραφή αυτή μεσολάβησε παλαιός παίκτης των "κιτρίνων", ο Ντάρσι Νέτο.

Στις 22 Ιουλίου 2021, ο Ντένις, εκμεταλλευόμενος την απουσία του τραυματία Χούλιαν Κουέστα, έκανε το ντεμπούτο του κάτω από τα γκολπόστ του Άρη στην εκτός έδρας ήττα με 2-0 από την Αστάνα για τον 2ο γύρο play off του ΟΥΕΦΑ Γιουρόπα Κόνφερενς Λιγκ της σεζόν 2021–22 αλλά η κακή αντίδρασή του στη φάση του πρώτου γκολ, επέδρασε καταλυτικά στην διαμόρφωση του τελικού αποτελέσματος.Αστάνα – Άρης 2-0: Έμπλεξε ο Άρης

Αγωνίστηκε και στη ρεβάνς του Χαριλάου αλλά ο Άρης δεν κατόρθωσε να πάρει την πρόκριση για τον επόμενο γύρο της διοργάνωσης.Άρης - Αστάνα 2-1: Ξαφνικός θάνατος στο 120' και αποκλεισμός

Η επιστροφή του Κουέστα και οι θεαματικές εμφανίσεις που πραγματοποίησε, κράτησαν τον Ντενίς στη θέση του αναπληρωματικού για όλο το υπόλοιπο της σεζόν 2021/22.

Ολοκλήρωσε τη θητεία του στους «κίτρινους» τον Αύγουστο του 2022 Επίσημο: Τέλος ο Ντένις από τον Άρη, με μόλις 8 συμμετοχές (4 συμμετοχές για το Πρωτάθλημα, 2 συμμετοχές στο Κύπελλο Ελλάδας και 2 συμμετοχές στο ΟΥΕΦΑ Γιουρόπα Κόνφερενς Λιγκ). 

Στη συνέχεια επέστρεψε στη Βραζιλία και στις 22 Αυγούστου 2022 υπέγραψε συμβόλαιο με την Σπορτ Κλουμπ ντο Ρεσίφε στην οποία αγωνίζεται έκτοτε.

 Διακρίσεις 
 Συλλογικές 
 Σάο Πάολο
 Κόπα Σουνταμερικάνα:2012
 Eusébio Cup :2013
 Florida Cup:2017

 Φιγκεϊρένσε 
 Καμπεονάτο Καταρινένσε: 2018
 Recopa Catarinense: 2019

 Σπορτ Κλουμπ ντο Ρεσίφε 
 Campeonato Pernambucano: 2023, 2024
 Ατομικές 
 Φιγκεϊρένσε 
 Καμπεονάτο Καταρινένσε: Ασημένια Μπάλα ως Καλύτερος τερματοφύλακας ( 2018 )
 Καμπεονάτο Καταρινένσε: Χρυσή Μπάλα ως Καλύτερος Τερματοφύλακας ( 2019 )

 Ζιλ Βισέντε 
 Καλύτερος τερματοφύλακας στη Liga NOS του 2020 σύμφωνα με την πορτογαλική εφημερίδα Record.
Παραπομπές

Εξωτερικοί σύνδεσμοι
Προφίλ του Ντενίς στο transfermarkt.com
Προφίλ του Α. Ντενίς στο gr.soccerway.com

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ασοσιασάο Ατλέτικα Πόντε Πρέτα
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Φιγκεϊρένσε Φουτεμπόλ Κλούμπε
Κατηγορία:Ποδοσφαιριστές Σπορτ Κλουμπ ντο Ρεσίφε
Κατηγορία:Ποδοσφαιριστές Ζιλ Βισέντε ΦΚ